
A Wikipédiából, a szabad enciklopédiából 


A luvi nyelv (elterjedt írásmóddal luwi, luwian ) az anatóliai 
nyelvek egyike. Az ókorban Anatólia délkeleti részén, főleg 
Kizzuvatna térségében beszélték. írásrendszere merőben eltér a 
rokon hettita nyelvtől, mert míg a hettiták az asszír ékírást 
vették át és használták saját írásaikban, a luviak saját hieroglif 
írást alakítottak ki. A luvi nyelv sohasem volt a Hettita 
Birodalom hivatalos nyelve, de széles körben beszélték és 
használták. Az epigrafikus emlékeken a birodalmi korból is 
több feliratuk ismert, a luvi írás egészen Anatólia legnyugatibb 
részéig, Trója városáig is terjedt, mivel innen is ismert egy 
hettita tisztviselő luvi feliratú pecsétnyomója. A luvi nyelv 
fénykorában Anatólia központi és északi területein kívül szinte 
mindenhol ezt beszélték a Hettita Birodalom területén. A 
Hattuszasztól alig két napi járóföldre keletre eső Tapikka és az 
északkeletre eső Szapinuva levéltárai és pecsétnyomói alapján 
már a középhettita korban is messzire terjedt észak felé. 

Az új hettita királyságokban fokozatosan átvette a hettita nyelv 
helyét, részben keveredett azzal is, és az arameussal. Ezek a 
jellegzetes hettita-luvi-arámi keveréknyelvek egész Észak- 
Szíria és Nyugat-Mezopotámia területén léteztek. A luvi nyelv 
- és keverékei - használata végül az i. e. 7. században, az 
új asszír hódítások idején tűnt el. 

Rokonsága 



A luvi nyelv az anatóliai nyelvcsalád tagja. 
Rokona a hettitának, talán annak egy 
nyelvjárása, vagy egy hettitaszerű nyelv 
ötvöződése egy korai nem-indoeurópai 
nyelvvel. A luvi nyelv jelentőségét az 
adja, hogy kapcsolatot teremt a hettita 
nyelv és az ó gör ög, etruszk (feltételes 
módon, mivel az etmszk nyelv még nem 
ismert annyira, hogy a rokonságát kellően 
megalapozottan lehetne kutatni) és latin 
nyelvekkel a belőle kialakuló lük, lüd, 
phrüg és káriai nyelveken keresztül. 


Tarhuntanu luvi 
feliratú 

pecsétnyomója 
Trója VI Ib 
rétegéből 


Az indoeurópai 
kapcsolata van. 


nyelvek kentum ágával rendkívül sokrétű 
így - a hettitához hasonlóan - főneveik 
többsége s hangra végződik (lásd görög sz, latin - us ). A 
lokativusként használt -z és -iya ragok fontos helynévképzők a 
kentum nyelvekben. Az ógörög nyelvben gyakori - és sokáig 

nem-indoeurópainak gondolt - állandó mássalhangó-kapcsolatok is innen erednek, mint az ssz, nk, nkh, nt, 
nth, nksz, ksz, psz, kh. 





a luvi nyelv használatának fontosabb 
térségei 

. A Wikimédia Commons tartalmaz 
Luvi nyelv témájú 
médiaállományokat. 


Szerkezetében is hasonló hozzájuk, az úgynevezett tárgyeset nyelvekhez tartozik, mint a német, a latin és a 
görög is, bár ezekhez tartozik a finn, a magyar , a török és a japán is. Ezekben a nyelvekben az igék tárgya (a 
főnév) és az ige ragozása eltérhet egymástól. (Latinban például dominus venit, „az úr jön” és dominus 
servum audit, „az Úr meghallja a rabszolgákat”.) 


A luvi eredetű és luviban jövevény szavak azonosítása és elkülönítése még komoly kihívást jelent a 
nyelvészek számára. Az ékírásos anyag hettita környezetben született, és semmi sem árulkodik arról, hogy 
ezekben melyik szó melyik nyelvből származik. Az ékírás írásképe egyébként is hettitizálhatta a luvi nyelvet 
- másképp mondva az ékírásos anyagban a hettita nyelv szabályainak és az ékírás lehetőségeinek 
megfelelően írták a szavakat. Norbert Oettinger 1986-ban az ékírásos luviból kifogástalan hettita fonológiát 
és morfológiát vezetett le. Craig Melchert ezeket a levezetéseket következetesen elutasítja. Ugyanakkor 
elismeri, hogy a hettita és a luvi nyelv összetett rokonsági viszonyban van egymással, nemcsak ősük lehetett 
közös, hanem a történelem folyamán oda-visszahatás érte mindkettőt a másik részéről. Ma már úgy tűnik, 
hogy a luvi nyelv hatása a hettitára sokkal mélyebb volt, mint azt a 20. század végén eredetileg feltételezték. 
A hettita nyelv szerkezetének változása az óhettita és a középhettita között - így például a ragok alakulása - 
a luvi hatása lehet. 

Luvi nyelven kétféle írással írtak: az ékírás hettita változatával és a luvi hieroglifákkal. A luvi írásrendszert 
korábban a hettita nyelv hieroglif változatának tartották, ma is gyakran előfordul, hogy hettita 
hieroglifáknak nevezik, de ez tévedés. A fontosabb feltárt hettita levéltárak (Hattuszasz, Kanis, Szapinuva, 
Tapikka) mind tartalmaznak luvi nyelvemlékeket is. A hieroglif írásukból jelenleg 534 különböző jel 
jelentése ismertamelyek egy kis része kétbetűs szótagot, nagyobb része egy-egy komplett kifejezést 
jelent (vagyis szójel). Sem a képek rajzolatai, sem az írás belső logikája nem hasonlít a kortárs egyiptomi 
hieroglifákhoz, teljesen önálló alkotásnak tekintendő. 

A két írásrendszert eltérő célokra használták. Folyóírásként az ékírást, mivel a kor írófelületén, az agyagon 
az ékeket sokkal könnyebb volt írni, mint a képeket. A hieroglifákat a faragást, festést igénylő felületeken 
alkalmazták. 

Átírása 


Az ékírásos anyagot a hettitával azonos módon írjuk át. A luvi hieroglifák átírása a hettita átíráshoz hasonló. 
Az írásrendszer félig szó-, félig szótagírás. Az ismert hangértékű jeleket dőlt kisbetűvel írják át. Azokat a 
hieroglifákat, amelyeknek hangértéke nem ismert, de jelentése igen, a nemzetközi megállapodás szerint dőlt 
nagybetűvel, latin nyelven adják meg. 

Hangtana 


A luvi nyelv hangtanának rekonstrukcióját az ékírásos nyelvemlékekre és más indoeurópai nyelvek 
hangtanának összehasonlítására alapozzák. Az alábbi táblázat a hangkészlet mássalhangzói közül 
legvalószínűbben jelen lévő hangokat tartalmazza. Valószínűleg voltak más mássalhangzók is, amelyeket a 
hettita nyelv leírására kialakított és alkalmazott ékírással nem jelölhettek. Az s azonos lehet a hettitában is 
jelen lévő s-szel, és valószínűleg itt is sz-ként olvasandó. 

* 1 = zöngés, 2 = zöngétlen 


Csak három magánhangzó bizonyított, az a, i és u, mindháromnak van rövid és hosszú változata. A 
magánhangzó hosszúsága sokszor a szó adott helyzetbeni jelentésére, funkciójára utal. Megfigyelhető a 
rotacizmus, például Tdi -> Tri (= megy) vagy wala -> wara (= meghal). A d hang időnként zöngésedik 
mássalhangzótorlódásnál, például adtuwari -» aztuwari (= eszik). 

Nyelvtana 


A hettita nyelvhez hasonlóan a luviban sincs nemi megkülönböztetés, ehelyett élő és élettelen ragozás van. 
Az egyes és többes szám mellett néhány élőfőnévnek lehet kétféle többes száma, az egyszerű és kollektív 
többes (collectivus). Hat eset létezik, ami kevesebb a hettitánál: alanyeset (nominativus), birtokos eset 







(genitivus), részes-helyhatározói eset (dativus-locativus), tárgyeset (accusativus), határozói eset (általános és 
eszközhatározó, ablativus-instrumentalis) és megszólító eset (vocativus). 

A nyelvtan összességében még nagyon homályos. Az alábbiak nagyrészt Craig Melchert megállapításai. 


Főnévragozás 

Konszenzus látszik abban, hogy a -sa/-za végződések az egyes számú élettelen főnevek alany- és tárgyeset 
(nominativus-accusativus) végződése és ragja. Az élő főneveknél -is/-in, kivéve az u-tövűeket, itt -us. Az 
élők többes számú alanyesetvégződése -inzi/-anzi. Az esetragok nagyon hasonlóak a hettita ragozáshoz. 
Csak az alany- és tárgyesetben van különbség az élő és élettelen között. 

1 A magyar helyhatározói eset nem egészen felel meg a locativusnak 
2 A magyarban nincs határozói eset 


Melléknévragozás 

Igeragozás 


A luvi igeragozás nagyon hasonlít a hettita -hi ragozáshoz. Itt is csak jelen- és múlt idő létezik, az egyes- és 
többes szám, valamint a személyek az általános első-, második- és harmadik személyűek. Csak aktív igék 
ismertek, bár vannak jelei a középpasszív alakoknak is. 

A főnévi igenév képzője: -una. (Pi = „ad”, piuna = adni) 

